Қолдану бойынша нұсқаулық

Гастритол пастилкалары
(Gastritol lozenges)

Тағамға биологиялық белсенді қоспа

Құрамы: тасымалдаушы және тәттілендіргіш мальтитол; гуммиарабик тасымалдаушысы; дәрілік жаужапырақ сығындысы (Меlissa officinalis leaf (L) - D/Е 3-4,5:1); қызылмия тамыры сығындысы (Liquorique root. Бүркумен кептірілген - Б/Е 4:1); түймедақ гүлініңСО2-сығындысы (Сhamomilla recutita Flowers - D/Е 20-33:1); жылтыратқыш агент орташа тізбекті триглицеридтер; хош иістендіргіш көкгүл тұнбасы; зімбір тамырыныңСО2-сығындысы (Zingiber officinalis - *Rhizome* - D/Е 17-22:1); хош иістендіргіш бұрыш жалбыз майы; тәттілендіргіш сукралоза; хош иістендіргіштер: ментол, қара зере майы; тазартылған су.

Лактозасыз. ГТАсыз. Вегандар үшін жарамды.

Құрамында тәттілендіргіштер бар. Шамадан тыс қолдану кезінде іш жүргізетін әсер

беруі мүмкін.

|  |  |  |
| --- | --- | --- |
| **Ұсынылатын тәуліктік дозадағы белсенді ингредиенттер** | 1 пастилка(1 г) | 3 пастилка (3г) |
| Дәрілік жаужапырақ сығындысы | 15,2 мг | 45,6 мг |
| Қызылмия тамыры сығындысы (ұнтақ) | 15,2 мг | 45,6 мг |
| Түймедақ гүлініңСО2-сығындысы | 7,2 мг | 21,6 мг |
| Зімбір тамырыныңСО2-сығындысы | 1 мг | 3 мг |

**Шығарылу түрі:** соруға арналған пастилкалар.

**Сипаттамасы мен қасиеттері:** жалпыға қолжетімді әдеби дереккөздерге сәйкес Гастритол пастилкаларының құрамына келесі қасиеттерге ие компоненттер кіреді:

*Түймедақ гүлінің сығындысы* эфир майлары қоспасының 10-20%-ын құрайды. Түймедақ гүлдерінен алынған эфир майларының негізгі компоненттері: альфа-бисаболол, альфа-бисаболол А және В оксидтері, матрицин, хамазулен және ацетилен туындылары, фенолдық қосылыстар (флавоноидтар, апигенин, кверцетин, глюкозидтер және қабынуға қарсы қасиеттері бар ацетилденген туындылар түріндегі патулетин). Түймедақ гүлінің сығындысы метеоризм, асқазан-ішек жолдарының шырышты қабығының тітіркенуі немесе қабынуы, диарея, шаншулар, тербелу ауруы, жүрек айнуы және құсу сияқты әртүрлі асқазан-ішек бұзылулары кезінде қолданылады. Асқазанды тыныштандырады және тамақты ішек арқылы жылжытатын бұлшықеттерді босаңсытады.

*Қызылмия тамыры сығындысы* нәруыздардың, аминқышқылдарының, полисахаридтердің және қарапайым қанттардың, кальций, фосфор, натрий, калий, темір, магний, кремний, селен, марганец, мырыш және мыс сияқты минералды тұздардың; пектиндердің, шайырлардың, крахмалдардың, стериндердің, сондай-ақ тритерпендер, сапониндер (тәтті дәмге жауап береді) және флавоноидтар сияқты биологиялық қосылыстардың көзі болып табылады. Глицирризин негізгі қосылыс болып табылады, ол асқазан шырышының бөлінуіне ықпал ете отырып, ас қорыту жолындағы простагландиндердің концентрациясын арттыра алады. Асқазандағы серотонин мен простагландиндердің секрециясын жоғарылатады, бұл асқазанның қабынуын азайтуға көмектеседі.

*Дәрілік жаужапырақ сығындысының* құрамында флавоноидтар (кверцшрин, рамноцитрин, лютеолин), полифенолды қосылыстар (розмарин, кофе протокатех қышқылдары), монотерпеноидты альдегид, монотерпен гликозидтері, тритерпендер (урсол және олеанолин қышқылдары, майлар және олеанитерпенол қышқылы) бар. Биологиялық белсенді заттар асқазан сөлінің секрециясын ынталандырады, тәбетті жақсартады, түйілуді басатын және тыныштандыратын әсерге ие.

*Зімбір тамырының сығындысы* фенолды қосылыстар, терпендер, полисахаридтер, липидтер және органикалық қышқылдарды қоса алғанда, әртүрлі химиялық құраушылардың көзі болып табылады. Негізгі химиялық заттар: эфир майлары (цингиберен, цингиберол, лимонен, цинеол, борнеол, линалол), олеорезин, оның құрамына гингерол, шогол, микро және макроэлементтер (мырыш, темір, калий, натрий, кальций, магний, фосфор тұздары) кіреді. Зімбір тамырының сығындысы көптеген биологиялық функцияларға ие, соның ішінде антиоксидантты, қабынуға қарсы, микробқа қарсы және басқа әсерлер бар. Негізгі қасиеттердің бірі тәбетті және ас қорыту жолдарының моторлық қызметін ынталандыру болып табылады, сонымен қатар асқазандағы ауырлық сезімін және жүрек айнуын жою үшін қолданылады.

**Қолдану саласы:** тағамға биологиялық белсенді қоспа ретінде ұсынылады, бұзылулар кезінде асқазан-ішек жолдарының функционалды күйін сақтауға, тамақтанғаннан кейінгі асқазанның ауырлығында, тәбеттің бұзылуында, жүрек айну мен ыңғайсыздықта, шаншу мен метеоризмде, ішек қозғалысының бұзылуында көмектеседі. Асқазан мен аш ішектің шырышты қабығын қорғауға көмектеседі.

Қолдану бойынша ұсынымдар: ересектерге - ас қорыту процесінің бұзылуымен байланысты белгілер пайда болуына, тамақтануға байланыссыз 1 пастилкадан тәулігіне 3 рет.

Қабылдау ұзақтығы: 3-4 апта.

Қажет болған жағдайда қабылдауды ұзартуға немесе қайталауға болады.

Тәуліктік тұтыну дозасынан асыру ұсынылмайды.

Қолданар алдында дәрігермен кеңесу ұсынылады.

Қарсы көрсетілімдері: өнімнің ингредиенттеріне жоғары сезімталдық.

Дәрілік құрал болып табылмайды.

Жарамдылық мерзімі: 36 ай.

Сақтау шарттары: құрғақ, тікелей күн сәулелерінен қорғалған және балалардың қолы жетпейтін жерде +25°С аспайтын температурада сақтаңыз.

Қаптама:

Блистерде 10 пастилкадан, картон қорапта 2 блистерден.

Өндіруші: Болдер Арцнаймиттель ГмбХ & Ко. КГ, мекенжай: Рейнише Аллее 11,

50858 Кельн, Германия

**Партияны шығаруға жауапты өндіруші:** Др. Густав Клейн ГмбХ & Ко. КГ, мекенжай: Штайненфельд 3, 77736 Целль ам Хармерсбах, Германия

**Үшін өндірілген:** Альпен Фарма АГ, Берн, Швейцария

Армения **Республикасында тұтынушылардың шағымдарын қабылдауға өкілеттік берілген ұйым**: Альпен Фарма АГ, Берн, Швейцария Армения Республикасындағы өкілдігі, Гр. Кочара көш. 4, 400 кеңсе, ВЦ Барекамутюн, 0033 Армения, Ереван. Тел.:

+ 374 11 20 50 31

**Қазақстан Республикасында тұтынушылардың шағымдарын қабылдауға өкілеттік берілген ұйым:**

«Альпен Фарма» ЖШС, Қазақстан Республикасы, Алматы обл., Қарасай ауданы, Елтай ауылдық округі, Көкөзек а., 1044 құрылыс, индекс 040114. Тел./факс + 7 727 232-34-73,

+ 7 727 232-34-74. Е-mail: info.kazakhstan@аlреnpharma.соm

Альпен Фарма АГ АР-дағы өкілдігінің директоры

Григорян Лукине /қол қойылған/

[дөңгелек мөр: армян тілінде]